— Куды ж ад яе схаваешся — рэчаіснасць настолькі моцная, што абстрагавацца пры ўсім жаданні не атрымаецца. Столькі ўсяго вакол дзеіцца, і ад гэтага не толькі ўскалыхнуцца, але і здрыгануцца можна. Скажам, гадзіна пік у Берліне… Ды і ці трэба абстрагавацца? Менавіта ўбачанае і адчутае дае аўтару моцны эмацыйны пасыл, які потым трансфармуецца ў мастацкія вобразы. Увогуле, добры мастак — калі ён без скуры, калі ён безабаронны і яго лёгка зачапіць за жывое. Ты матляеш галавой па баках: туды паглядзеў, сюды, усё заўважаеш, на ўсё рэагуеш…